ΓΡΑΠΤΗ ΕΡΩΤΗΣΗ E-1777/96 υποβολή: Hilde Hawlicek (PSE) και Michael Spindelegger (PPE) προς την Επιτροπή (3 Iουλίου 1996)

Θέμα: Διασφάλιση υψηλών ποιοτικών προτύπων για το παιδικό πρόγραμμα της τηλεόρασης

Τον Μάιο 1996 διαβιβάστηκε στην Επιτροπή υπόμνημα της αντιπροσωπείας ακροατών και θεατών της Αυστριακής Ραδιοφωνίας στο οποίο εκφραζόταν η επιθυμία για τη διασφάλιση υψηλότερων ποιοτικών προτύπων για το παιδικό πρόγραμμα στην τηλεόραση.

Αν και πάντα τονιζόταν -ακόμα και στην αναθεώρηση της οδηγίας για την τηλεόραση- η προστασία των ανηλίκων, ποτέ δεν εξετάστηκε το θέμα της προώθησης παιδικών προγραμμάτων ιδίας παραγωγής από την ΕΕ. Ενόψει της απειλής μιας διεθνούς συγκέντρωσης της αγοράς παιδικών προγραμμάτων, μπορεί να αναφέρει η Επιτροπή:

Εάν τέτοια παιδικά προγράμματα μπορούν να υποστηριχθούν ήδη στο πλαίσιο του προγράμματος MEDIA ΙΙ ή εάν σκοπεύει η Επιτροπή να αναλάβει άλλες δράσεις στον εν λόγω τομέα;

Απάντηση του κ. Oreja εξ ονόματος της Επιτροπής (5 Σεπτεμβρίου 1996)

Όσον αφορά την γραπτή ερώτηση για την ενίσχυση οπτικοακουστικών προγραμμάτων που προορίζονται για παιδιά στα πλαίσια του προγράμματος Media II, η Επιτροπή έχει να δηλώσει τα εξής:

- οι αποφάσεις για τη θέσπιση του προγράμματος Media II (αριθ. 95/563/ΕΚ και 95/564/ΕΚ) ((ΕΕ αριθ. L 321 της 30.12.1995. )) δεν αναφέρονται ρητά σε οπτικοακουστικά προγράμματα που προορίζονται για παιδιά 7

- ωστόσο, η Επιτροπή αποδίδει ιδιαίτερη σημασία στα έργα που προορίζονται για τους νέους. Στα πλαίσια του προγράμματος Media II, προτίθεται μάλιστα να ενθαρρύνει τόσο την παραγωγή έργων για παιδιά όσο και την αύξηση της κυκλοφορίας των έργων αυτών στις ευρωπαϊκές χώρες (κινηματογραφική διανομή, τηλεοπτική μετάδοση, παραγωγή βίντεο και πολλαπλά μέσα ενημέρωσης).

Η προτεραιότητα αυτή αναφέρεται ειδικότερα στα κείμενα των προσκλήσεων υποβολής προτάσεων και ειδικότερα στα τμήματα «Ανάπτυξη» και «Διανομή» (πρόσκληση υποβολής προτάσεων 3/96 ((ΕΕ αριθ. C 81 της 19.3.1996. )), 4/96 ((ΕΕ αριθ. C 136 της 8.5.1996. )) και 5/96 ((ΕΕ αριθ. C 150 της 24.5.1996. ))) όπου περιλήφθηκε η ακόλουθη υπόμνηση: «Στα πλαίσια της πρόσκλησης αυτής υποβολής προτάσεων θα δοθεί ιδιαίτερη προσοχή στις ταινίες και τα οπτικοακουστικά προγράμματα που προορίζονται για παιδιά και νέους γενικότερα» («Films and audiovisual programmes aimed at children and young people in general will be given special attention within the framework of this call for proposals»).

Η επιλογή των σχεδίων που προβλήθηκαν στο πλαίσιο των εν λόγω προσκλήσεων υποβολής προτάσεων δεν έχει ακόμη ολοκληρωθεί. Η Επιτροπή επισημαίνει ωστόσο ότι στο πλαίσιο της ενίσχυσης προς τα δίκτυα αιθουσών κινηματογράφου που προγραμματίζουν ευρωπαϊκές ταινίες (πρόσκληση υποβολής προτάσεων 4/96), προβλέπεται η χορήγηση οικονομικής ενίσχυσης στο δίκτυο Euro kids, δίκτυο αιθουσών κινηματογράφου που αναπτύσσει δραστηριότητες που απευθύνονται στους νέους, τόσο στον τομέα του προγραμματισμού όσο και της πρακτικής οργάνωσης.

Η Επιτροπή εξάλλου, στο πλαίσιο της πολιτικής της για τους καταναλωτές, αποδίδει ιδιαίτερη σημασία στα οπτικοακουστικά μέσα για την ευαισθητοποίηση των νέων. Έτσι, το 1995 ενίσχυσε την παραγωγή κινουμένων σχεδίων με τίτλο «Cιlestin», που αποβλέπουν στην πρόληψη των ατυχημάτων των παιδιών στο σπίτι και κατά τη διασκέδαση, ενώ η ποιότητα της παραγωγής εξασφαλίστηκε από επιτροπή καθοδήγησης.